290 
mere ubehagelig end farlig Sygdom, der let kan helbredes, 
ialfald naar den tages i sin Begyndelse. Skrækkeligere 
er Lazarussygdommen eller Spedalskhed (morfea, mal de 
S. Lazaro), der desværre ikke er sjelden, og for hvilken 
der endog findes egne Hospitaler. Overført fra Portugal 
og den Pyrenæiske Halvø til Brasilien, fandt denne Syg- 
dom her et Land, der i en overordentlig Grad var 
gunstigt for dens Udbredelse, nemlig et varmt og fugtigt 
Klima, daarlige, til Klimatet ikke passende Levnetsmidler, 
megen Anvendelse af Svinekjød, megen Urenlighed og 
endelig en særegen i Klimatet liggende Disposition til 
Hudsygdomme, og mange stakkels Mennesker ere derfor 
blevne befængte med den og maa som Udskud af Men- 
neskeheden, som levende Døde, holdes fjernede fra det 
menneskelige Samfund. — Mange Hudsygdomme, t. Ex. 
Fnat, skulle i Brasilien antage en hel anden Natur end 
hos os, idet de have deres bestemte Periode med en be- 
stemt Udvikling og Krisis, og saa af sig selv ophøre. 
Maanederne Åugust til Oktober, »Røgperioden«, da. 
Naturen vaagner til nyt Liv, synes at virke paa en særegen 
Maade paa den menneskelige Organisme, som navnlig 
yttrer sig deri, at ethvert lille Saar, et Rids af en Torn 
eller Naal, et lille Hul fremkaldt ved en Sandloppe ell. 
desl. strax inflammerer og let antager en farlig Charakter. 
Som en Særegenhed ved Brasilianerne vil jeg endnu an- 
føre, at de næsten alle lide af Tandpine og ligefra Smaa 
af have daarlige, ødelagte Tænder; men om dette særlig 
ligger i Klimatet eller, hvad der vel er rimeligere, i Ind- 
retningen af Husene, der ere luftige, og, da der ingen 
Glasruder findes, for Lysets Skyld altid aabne og følgelig 
fulde af Træk, samt i Levernaaden, navnlig overdreven Ny- 
delse af Frugter og Syltetøj, skal jeg lade være usagt. 
